EkBass/fiwiki-20250220-pages-articles huggingface dataset:
Haavisto

Haavisto voi tarkoittaa seuraavia: ==Paikannimenä== *Haavisto, kylä Jämsässä *Haavisto, kylä Karkkilassa *Haavisto, Nokian 7. kaupunginosa *Haavisto, kylä Sauvossa *Haavisto, kylä Ylöjärvellä *Haavisto-korsu, Taipaleessa talvisodan aikana sijainnut komppanianpäälliköiden korsu ==Sukunimenä== *Aimo Haavisto (1907–1974), suomalainen kirkkoherra ja aforismikirjailija *Arvo Haavisto (1900–1977), suomalainen painija ja olympiavoittaja *Eino Haavisto (1907–1989), suomalainen näyttelijä *Elisabeth Haavisto (s. 1953), suomalainen näyttelijä ja laulaja *Ella Haavisto (s. 2002), suomalainen tennispelaaja *Erika Haavisto (s. 1999), suomalainen dokumentaaristen elokuvien ja sarjojen tekijä *Heikki Haavisto (1935−2022), suomalainen etujärjestöjohtaja, poliitikko ja yhteiskuntavaikuttaja *Helena Haavisto (1927–2005), suomalainen näyttelijä *Helge Haavisto (1920–2012), suomalainen vuorineuvos, Rautaruukki Oy:n entinen toimitusjohtaja *Ismo Haavisto (s. 1973), suomalainen muusikko *Jami Haavisto (s. 1998), suomalainen opiskelija-aktiivi ja vihreä poliitikko *Janne Haavisto (s. 1964), suomalainen rumpali, musiikkituottaja ja -äänittäjä, Olli ja Susanna Haaviston veli *Jarmo Haavisto (s. 1949), suomalainen jääpalloilija *Jere Haavisto (s. 1999), suomalainen motocross- kuljettaja *Johanna Haavisto (s. 1986), suomalainen soutaja *Juhani Haavisto (s. 1945), suomalainen jalkapalloilija *Juho Haavisto (1864–1929), suomalainen kansakoulunopettaja, pakinoitsija ja maallikkosaarnaaja *Jukka Haavisto (1930–2023), suomalainen muusikko, Olli, Janne ja Susanna Haaviston isä *Kari Haavisto (s. 1941), suomalainen uimari ja yritysjohtaja *Kari Haavisto (1941–2007), suomalainen mainos- ja arkkitehtuurivalokuvaaja *Kimmo Haavisto (s. 1971), suomalainen muusikko, säveltäjä, sanoittaja ja tuottaja *Maija Haavisto (s. 1984), kirjailija *Margareetta Haavisto (o.s. Honkaharju, s. 1963), suomalainen pikajuoksija *Marko Haavisto (s. 1970), suomalainen muusikko *Miia Haavisto (s. 1972), suomalainen dokumenttielokuvien ohjaaja, tuottaja ja käsikirjoittaja *Olli Haavisto (s. 1954), suomalainen muusikko, Jukka Haaviston poika, Janne ja Susanna Haaviston veli *Pekka Haavisto (s. 1958), suomalainen poliitikko ja ministeri *Rene Haavisto (s. 1986), suomalainen laulaja *Riitta-Liisa Haavisto (1930–2009), suomalainen tekstiilitaiteilija ja vaatesuunnittelija *Sami Haavisto (s. 1970), suomalainen independent-elokuvaohjaaja ja -tuottaja *Seppo Haavisto (s. 1960), suomalainen korkeushyppääjä *Susanna Haavisto (s. 1957), suomalainen näyttelijä ja laulaja, Jukka Haaviston tytär, Olli ja Janne Haaviston sisar *Timo Haavisto (s. 1981), suomalainen lentopalloilija ja beach volley -pelaaja *Viljami Haavisto (s. 1996), suomalainen kristillisdemokraattinen poliitikko *Yrjö Haavisto (1897–1939), suomalainen komppanianpäällikkö ja painija ==Fiktiossa== * Haavisto, päähenkilön kotipaikka Ville Salmisen elokuvassa Haaviston Leeni vuodelta 1948 * Haavisto, päähenkilön ja hänen isänsä sukunimi Veikko Aaltosen elokuvassa Isä meidän vuodelta 1993 * Haavisto, useiden hahmojen sukunimi televisiosarjassa Uusi päivä. ==Katso myös== * Haavikko Luokka:Sukunimet
VYP (Voice of the Young People)

VYP (Voice of the Young People) on R&B-laulaja; Lil Maman debyyttialbumi. Albumi julkaistiin Isossa-Britanniassa 28. huhtikuuta 2008 ja Yhdysvalloissa seuraavana päivänä. Albumia myytiin ilmestymisviikollaan 19 000 kappaletta, ja sijoituksena oli Billboard 200 -listan 25. sija. Nyt albumia on myyty Yhdysvalloissa 70 000 kappaletta. == Kappaleet == # # # # # # # # # # # # # # # # # # === Deluxe Edition === # * # === Japanin painos === # * ===Deluxe Edition Bonus DVD=== # ”Lip Gloss” -musiikkivideo # ”Shawty Get Loose” -musiikkivideo == Arvostelut == * Allmusic: Allmusic review * Rolling Stone: Rolling Stone: Album review ==Listasijoitukset== Lista Tarjoaja Sijoitus Myynti USA:ssa U.S. Billboard 200 RIAA 25 70,000http://www.xxlmag.com/online/?p=33803 U.S. Top R&B;/Hip-Hop Albums Billboard.com - Artist Chart History - Lil Mama RIAA 5 U.S. Top Rap Albums RIAA 3 == Lähteet == Luokka:Lil Maman albumit Luokka:Vuoden 2008 esikoisalbumit Luokka:Dr. Luken tuottamat albumit
Jukka Kolehmainen

Jukka Kolehmainen (s. 11. huhtikuuta 1972)Jukka Kolehmainen @ Encyclopaedia Metallum on vuonna 1989 perustetun Abhorrence-yhtyeen solisti, HeavyDJ's-kollektiivin DJ, musiikkikriitikko ja -journalisti. Hän on kirjoittanut Suomi Finland Perkele Metal Magazine -musiikkilehteen sekä Imperiumi.net- ja Meteli.net-sivustoille. Kolehmainen on vieraillut vokalistina Amorphiksen keikoilla, "tanssijana" Kyyrian keikoilla, vierailevana vokalistina Paskajäniksen omakustanteella sekä Stench of Decay -yhtyeen ensimmäisellä demolla, sekä toiminut järjestäjänä Club Planet Caravan- sekä Psychotropic Caravan Festival -tapahtumissa. == Lähteet == Luokka:Suomalaiset metallimusiikin laulajat Luokka:Musiikkitoimittajat Luokka:Vuonna 1972 syntyneet Luokka:Elävät henkilöt
Niilo Saarikko

Niilo Erik Saarikko (31. elokuuta 1898 Turku – 27. tammikuuta 1979 New YorkPomus) oli suomalainen äänilevyjen tuottaja ja laulaja. Hän perusti Sähköliike Columbuksen Helsinkiin yhdessä veljensä kanssa ja alkoi julkaista levyjä. Vuonna 1932 Saarikko perusti Levytukun, joka toi maahan levyjä ja soittimia. Nuoruudessaan Saarikko osallistui Suomen sisällissotaan, Viron vapaussotaan ja Aunuksen retkeen. Iskelmälaulajaksi Saarikko joutui vahingossa, koska varsinainen laulusolisti Ville Alanko sairastui levytysmatkalla eivätkä muut mukana olleet suostuneet laulamaan. Myöhemmillä levytysmatkoilla Berliinissä ja Lontoossa Saarikko ilmeisesti joutui paikkaamaan alkoholiongelman kanssa kamppailevaa, Euroopan vapaamman alkoholipolitiikan hullaannuttamaa Arvi Hännistä. ==Lähteet== ==Aiheesta muualla== * Luokka:Suomalaiset laulajat Luokka:Suomen sisällissodan valkoiset Luokka:Vuonna 1898 syntyneet Luokka:Vuonna 1979 kuolleet
Gavin ja Stacey

Gavin ja Stacey on BBC:n tuottama tilannekomedia. Sarjan pääosia näyttelevät Mathew Horne ja Joanna Page. Sarjan ovat kirjoittaneet James Corden ja Ruth Jones, jotka näyttelevät sarjassa myös Gavinin ja Staceyn ystäviä Smithyä ja Nessaa. == Henkilöt == *Gavin Shipman (Mathew Horne) - Gavin on 29-vuotias ja perheensä ainoa lapsi, joka asuu vanhempiensa kanssa Essexissä. Hänen paras ystävänsä Smithy asuu kadun toisessa päässä. *Stacey Shipman (Joanna Page) - Stacey on 28-vuotias ja on kotoisin Barrystä. Hänen isänsä Trevor kuoli 3 vuotta sitten ja hän asuu äitinsä kanssa. Stacey on ollut kihloissa 6 kertaa, mutta naimisissa vain kerran Gavinin kanssa. Hänen paras ystävä on Nessa. *Neil "Smithy" Smith (James Corden) - Smithy on Gavinin ystävä ja he ovat tunteneet toisensa ala-asteelta lähtien. Smithyllä on tyttöystävä nimeltä Lucy, jota ei sarjassa kuitenkaan koskaan näytetä. Smithy on pakkomielteinen ystävyyssuhteestaan Gaviniin ja oletti tämän soittavan, joka päivä häämatkaltaan Staceyn kanssa. *Vanessa "Nessa" Shanessa Jenkins (Ruth Jones) - Nessa on Staceyn paras ystävä ja on myös kotoisin Barrystä. Tuli 1. tuotantokaudella raskaaksi Smithylle. Omistaa useampia tatuointeja ja oli ketjupolttaja (ennen raskautta). *Michael "Mick" Shipman (Larry Lamb) - Mick on Gavinin isä, rauhallinen jalat maassa oleva mies. *Pamela "Pam" Andrea Shipman (Alison Steadman) - Pam on Gavinin ylpeä äiti. Hän on erittäin huolehtiva Smithystä ja kohtelee tätä kuin omaa poikaansa. *Bryn West (Rob Brydon) - Staceyn setä. Hän nauttii sarjoista kuten Täydelliset naiset ja Sinkkuelämää. Hän innostuu usein liikaa nykyajan keksinnöistä kuten internetistä. *Gwen West (Melanie Walters) - Gwen on Staceyn äiti. Hän inhoaa laulaja James Bluntia, jonka laulujen sanoissa ei hänen mielestään ole järkeä. Luokka:2000-vuosikymmenen brittiläiset tilannekomediat Luokka:2010-luvun brittiläiset tilannekomediat Luokka:Brittikomediat Luokka:BBC:n televisio- ohjelmat
August von Kotzebue

August Friedrich Ferdinand von Kotzebue (3. toukokuuta 1761 – 23. maaliskuuta 1819) oli saksalainen näytelmäkirjailija.August Kotzebue, Friedrich Ferdinand von, Britannica 1911 (Wikiaineisto) Kotzebuen kirja poltettiin Wartburgin festivaalilla 1817. Hänet murhasi 1819 Burschenschaftiin kuulunut militantti opiskelija Karl Ludwig Sand. Kotzebuen surma antoi Itävallan ulkoministerille Metternichille aiheen säätää vuonna 1819 Karlsbadin asetukset. Niiden perusteella Burschenschaft lakkautettiin, vapaamielinen lehdistö alistetiin ja akateemista vapautta rajoitettiin voimakkaasti Saksan liittoon kuuluneissa valtioissa. Kotzebue oli huikenteleva luonteeltaan, usein periaatteiltaan epäilyttävä. Hän seurasi 20-vuotiaana kenraali von Baueria tämän sihteerinä Pietariin, missä johti yhdessä Bauerin kanssa saksalaista teatteria. Vuonna 1785 hän sai Tallinnassa kuvernementin-maistraatin presidentin paikan. Täällä Kotzebue perusti amatööriteatterin, jossa esitettiin hänen näytelmänsä Menschenhass und Reue, joka tuotti hänelle laajan maineen. Keisari Paavali nimitti hänet Pietarin saksalaisen hoviteatterin johtajaksi ja lahjoitti hänelle Worokellin maatilan Liivinmaalla.Kotzebue. 1. August Friedrich Ferdinand K., Tietosanakirja osa 4, palsta 1446, Tietosanakirja Osakeyhtiö 1911 Paavalin murhan jälkeen Kotzebue 1803 muutti Weimariin. Hän palasi 1813 Venäjän palvelukseen ja sai tehtäväkseen muun muassa hankkia tietoja saksalaisista ylioppilasyhdistysliikkeistä. Varsinkin tämä hänen toimensa herätti suurta vihaa saksalaisissa, ja 1819 kiihottunut saksalainen ylioppilas Karl Ludwig Sand surmasi hänet tikarilla. Kotzebuella ei runsaassa näytelmätuotannossaan ollut taiteellista päämääriä. Hänen pääpyyteenään oli yksinomaan näyttämöllisen vaikuttavaisuuden ja menestyksen saavuttaminen. Hänen näytelmiensä moraali on usein epäilyttävä. Mutta suuren yleisön suosion hän saavutti. Kotzebue esitytti yhteensä 211 näytelmää. Suurimman menestyksen saavuttivat Menschenhass und Reuen ohella Die Indianer in England (1790), Der weibliche Jakobinerklub (1795), Die Verschwörung auf Kamtschatka (1795), Die Wittwe und das Reitpferd (1796), Armut und Edelsinn (1797). Kotzebuen kootut draamalliset teokset sisältävät 44 nidosta (1827-29). == Suomennetut näytelmät == *Ryöstetty kaunotar, 5 näytöksinen huvinäytelmä, suomentanut Santeri Rissanen. U. W. Telén, 1910. *Suorin tie paras, ilveily yhdessä näytöksessä, U. W. Telén, 1897. *Vaarallinen naapuri, yksinäytöksinen huvinäytelmä, mukaellen suomensi Y. Y. [=Yrjö Ylänne] U. W. Telén & C:o, 1907. == Lähteet == == Aiheesta muualla == * Luokka:Baltiansaksalaiset Luokka:Saksalaiset näytelmäkirjailijat Luokka:Vuonna 1761 syntyneet Luokka:Vuonna 1819 kuolleet
Hammarkullen

Hammarkullen on yksi Göteborgin kaupunginosista Ruotsissa. Valtaosa eli 83,2 prosenttia Hammarkullenin 7913:sta asukkaasta oli vuonna 2011 ulkomaalaistaustaisia (syntynyt ulkomailla tai molemmat vanhemmat syntyneet ulkomailla). Hammarkullenin kerrostalokanta on Ruotsissa 1960-luvulla aloitetun miljoonaohjelman peruja, jolla oli tarkoitus lievittää akuuttia asuntopulaa rakennuttamalla vähintään miljoona uutta asuntoa kymmenen vuoden aikana eri puolille Ruotsia. Valtavien rakennusmassojen ja yksityiskohdista karsitun sarjatuotannon johdosta alueen yleisilme on betoninen ja karu. Alueen väestönmuodostuksesta johtuen siellä asuu 84:ää eri kansallisuutta ja siellä puhutaan 115:sta eri kieltä. Tilastojen mukaan suurin ryhmä on irakilaiset 18 prosentin osuudella, Euroopan ulkopuolelta tulleiden osuus on yhteensä neljännes kaupunginosan asukkaista. Asukkaista 32 prosenttia elää täysin toimeentulotukien varassa. Kolmanneksella perheistä on vähintään kolme lasta. Ruotsin keskusrikospoliisin lokakuussa 2014 julkaistun raportin mukaan Hammarkullen on yksi Ruotsin 55 alueesta, jonka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi.En nationell översikt av kriminella nätverk med stor påverkan i lokalsamhället, Rikskriminalpolisen, Underrättelsesektionen, Oktober 2014 Hammarkullenissa on tori, kirjasto ja uimahalli. Hammarkulleniin liikennöivät raitiolinjat 4, 8 ja 9. Hammarkullenissa on toinen Göteborgin kahdesta maan alla sijaitsevasta raitiovaunupysäkistä, toinen on Frölunda torgilla. ==Lähteet== Luokka:Göteborg Luokka:Ruotsin kaupunginosat
Syyttäjän virhepäätelmä

Syyttäjän virhepäätelmä on tilasto- ja argumentointivirhe, joka syntyy, kun sekoitetaan keskenään todennäköisyydet sille, että henkilö A on syytön, vaikka todiste X puoltaa syyllisyyttä ja todennäköisyys sille, että todiste X puoltaa syyllisyyttä, vaikka henkilö A on syytönhttp://www.conceptstew.co.uk/PAGES/prosecutors_fallacy.html http://www.jeremymiles.co.uk/learningstats/2005/11/prosecutors-fallacy.html . Syyttäjän virhepäätelmä lienee tavallisin puhtaasti todennäköisyyksien virheelliseen tulkintaan perustuvista päättelyvirheistä. Termi itsessään on peräisin William Thompsonin ja Edward Schumannin artikkelista Interpretation of Statistical Evidence in Criminal Trials: The Prosecutor's Fallacy and the Defense Attorney's FallacyInterpretation of Statistical Evidence in Criminal Trials: The Prosecutor's Fallacy and the Defense Attorney's Fallacy. Tämän virhepäätelmän tiedetään useita kertoja johtaneen jälkikäteen virheelliseksi katsotun tuomion antamiseenSaini (2009) "Justice you can count on". New Scientist 14 October 2009, s. 43-45. == Esimerkki == Saksalaiselta rikospaikalta on löytynyt syyllisen veripisara. Rikoslaboratorion tutkimuksen tuloksena on saatu selville, että se kuuluu jollekin muulle henkilölle kuin syytetylle todennäköisyydellä yksi kahdesta miljoonasta. Mikä on todennäköisyys, että tämän todisteen perusteella syytetty on syyllinen? Syyttäjän virhepäätelmä syntyy, kun tämä todennäköisyys tulkitaan naiivisti eli sellaisena kuin se on esitetty. Tosiasiassa todennäköisyys 1/2 000 000 vastaa näytteen sopivuutta kehen tahansa henkilöön, ei nimenomaan syytettyyn. Koska Saksassa on 82 000 000 asukasta, maassa on noin neljäkymmentä henkilöä, joiden syyllisyyttä todiste sellaisenaan myös puoltaisi, vaikka he olisivatkin syyttömiä. Tämän todisteen perusteella syytetty on siis syyllinen 1/40:n eli 2,5 prosentin todennäköisyydellä, joka tuskin sellaisenaan riittää tuomitsemiseen. On syytä huomata, että kumpikin edellä esitetyistä todennäköisyyksistä on hyvin paljon suurempi kuin todennäköisyys, että yksittäinen saksalainen, johon todiste sopii, olisi todellakin syyllinen (tämä lasketaan binomijakaumasta). == Puolustajan virhepäätelmä == Puolustajan virhepäätelmä on läheistä sukua syyttäjän virhepäätelmälle. Siinä näytön ehdollinen todennäköisyys yritetään saada esitettyä syytetyn eduksi. Esimerkiksi puolustus perustelee miehen syyttömyyttä vaimonsa murhaan sillä, että vain yksi tuhannesta perheväkivallan uhriksi joutuneesta naisesta joutuu puolisonsa surmaamaksi. Tällöin jää kuitenkin huomiotta se seikka, että aikaisempien vastaavien tapausten kohdalla vaimon surmaaja on ollut 80 prosentissa tapauksista juuri oma mies. Tällä perusteella miestä on perusteltua ainakin epäillä teosta. == Lähteet == Luokka:Todennäköisyyslaskennan ongelmat Luokka:Argumentaatiovirheet
Asia Pacific Resources International Holdings

Asia Pacific Resources International Holdings (APRIL) on puu- ja paperiyritys, joka toimii Indonesiassa ja Kiinassa. Luokka: Metsäteollisuusyhtiöt Luokka:Indonesialaiset yritykset Luokka:Singaporelaiset yritykset fr:April (entreprise)
Kylpytynnyri

Kylpytynnyri eli hulju tai palju on yleensä puusta valmistettu tynnyri, jota käytetään ulkona kylpemiseen. Kylpytynnyrissä on yleensä mukana veden lämmittämiseen tarkoitettu kamiina, jossa polttoaineena useimmiten käytetään polttopuita. Kylpemiseen tarkoitettuja paljuja valmistetaan yleensä puusta, joka voi olla lämpökäsiteltyä, tai merialumiinista. == Materiaalit ja rakenne == Kylpytynnyreitä valmistetaan useista eri puulajeista, joista kaikilla on omat hyvät ja huonot puolensa. Suomessa käytetään pääasiassa tavallista kuusta sekä lämpökäsiteltyä puuta. Tynnyri sidotaan teräksisillä vanteilla, kuten esimerkiksi säilytykseen käytetyt viinitynnyrit. Markkinoilla on viime vuosina siirrytty paljon käsittelemättömistä puulaaduista lämpökäsiteltyyn puuhun, jonka etuna on pienempi kosteuseläminen. Tämä vastaavasti näkyy tynnyrin huollon helpottumisena. Myös muita valmistusmateriaaleja käytetään, kuten lasikuitua, erilaisia muoveja ja metalleja, mutta näistä altaista käytetään monesti muita nimityksiä, kuten kuumakylpyallas tai pelkkä palju. Kylpytynnyrit ovat yleensä melko syviä (90–120 cm), ja niissä on sisään rakennettu penkki, jolla voi istua. Perinteisessä kylpytynnyrissä ei yleensä ole poreita tai muita teknisiä laitteita, jotka taas kuuluvat kiinteänä osana porealtaisiin. Tynnyreihin on kuitenkin yleensä liitetty ulkopuolinen kamiina veden lämmittämiseksi suoraan altaassa. ==Lähteet== * ==Aiheesta muualla== Luokka:Kylpeminen Luokka:Puunjalostusteollisuus Luokka:Seulonnan keskeiset artikkelit Luokka:Uima-altaat
Avainsäätiö

Avainsäätiö on vuonna 1985 perustettu Lahdessa sijaitseva säätiö, jonka tarkoituksena on edistää eri tavoin tukea tarvitsevien, kuten vammaisten osallistumis- ja vaikutusmahdollisuuksia järjestämällä kuntoutumista ja selviytymistä tukevia sosiaalipalveluja. Sen nimi oli vuoteen 2000 Etelä- Hämeen Vammaistalosäätiö. RAY tukee säätiön hanketta "Esteetön viestintä - yhteinen asia" 300 000 eurolla vuodessa vuosina 2011–2014. Säätiön johdossa toimii Kristiina Korkala. Avainsäätiö on SOSTEn jäsen. ==Lähteet== ==Aiheesta muualla== * Avainsäätiön kotisivu Luokka:Suomalaiset potilas- ja vammaisjärjestöt Luokka:Suomalaiset säätiöt
Kyle Hebert

Kyle H. Hebert (s. 14. kesäkuuta 1969 Lake Charles, Louisiana) on yhdysvaltalainen ääninäyttelijä ja entinen DJ. Hän on toiminut muun muassa Son Gohanin äänenä useissa FUNimationin dubbaamissa Dragon Ball Z -elokuvissa ja -sarjassa. Lisäksi Hebert oli videopelihahmo Ryun roolissa videopeleissä Street Fighter IV ja Street Fighter V. ==Ura== Hebert opiskeli Pohjois-Texasin yliopistossa radio-, televisio- ja elokuva-alaa, josta hän valmistui vuonna 1993. Sittemmin Hebert työskenteli Z Rockissa ja toimi syksystä 1996 lähtien DJ:nä ja eri hahmojen äänenä Radio Disneylla.How did you get into Voice Acting? 6.10.2009 Viitattu 10.11.2009 Kesällä 2000 radioasemalla olleet työkaverit olivat käyneet tutustumassa FUNimationin tiloihin ja saivat tietää yhtiön tekevän eri sarjoihin koe-esiintymisiä. Hebertin kuultua uutisen hän suuntasi saman tien koe-esiintymisiin ja kokeili Dragon Ball Z:n teini-ikäisen Gohanin roolia ja sivuhahmoja. Muutaman viikon päästä Hebert sai soiton, jossa hänelle kerrottiin saavan roolin sarjasta. Sittemmin Hebert on työskennellyt enimmäkseen englanniksi dubattujen animesarjojen ja -elokuvien parissa. Listaan mahtuu muun muassa Dragon Ball Z: Lord Slug, Dragon Ball Z: Cooler's Revenge, Dragon Ball Z: Return of Cooler, Fruits Basket, Fullmetal Alchemist, Salapoliisi Conan ja Naruto.Kyle Hebert CrystalAcids Viitattu 10.11.2009 ==Lähteet== ==Aiheesta muualla== * Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Yhdysvaltalaiset DJ:t Luokka:Vuonna 1969 syntyneet Luokka:Elävät henkilöt
Viktor Tjumenev

Viktor Nikolajevitš Tjumenev (, 1. kesäkuuta 1957 Moskova, Venäjän SFNT, Neuvostoliitto – 2. elokuuta 2018) oli venäläinen jääkiekkoilija, olympiavoittaja ja kaksinkertainen maailmanmestari, joka edusti maajoukkueurallaan Neuvostoliittoa. == Urheilu-ura == Tjumenev pelasi Sarajevon olympialaisissa vuonna 1984 ja voitti olympiakultaa. Hän pelasi neljät MM-kilpailut, joista kolmista tuli kultaa ja kerran pronssia. Tjumenev varattiin Vancouver Canucksiin kahdeksannella kierroksella vuonna 1987 yli- ikäisenä, mutta hän ei koskaan pelannut NHL:ssä vaan 13 kautta kotimaassaan ja neljä kautta Suomessa. Kotimaassaan Tjumenev edusti 11 kauden ajan HK Krylja Sovetovia ja HK Spartak Moskovaa. Kaudeksi 1989–1990 Tjumenev siirtyi TPS:ään jossa pelasi myös kaksi seuraavaa kautta. Keväinä 1990 ja 1991 hän voitti Suomen mestaruuden. Kolmannella TPS-kaudellaan Tjumenev siirtyi KalPaan ja saman kauden lopun hän pelasi I-divisioonaa KooKoossa. Kauden 1992–1993 Tjumenev pelasi I-divisioonaa SaPKossa. Tjumenev pelasi Venäjän jääkiekon superliigaa vielä kausina 1997–1998 ja 1998–1999 TsSKA Moskovassa ja Krylja Sovetovissa. Tjumenev valittiin vuonna 1982 Neuvostoliiton ja Venäjän jääkiekkoilun kunniagalleriaan. ==Lähteet== * * * *Olympics at Sports- Reference.com ===Viitteet=== Luokka:Venäläiset jääkiekkoilijat Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1957 syntyneet Luokka:Vuonna 2018 kuolleet
Tracy G

Tracy G (oik. Tracy Grijalva, s. 3. tammikuuta 1959 Whittier, Kalifornia, Yhdysvallat) on yhdysvaltalainen heavy metal -kitaristi. Parhaiten hänet tunnetaan heavy metal -yhtye Dion kitaristina vuosilta 1993–1999. Tracy oli aiemmin soittanut myös Dion yhtyeessä soittaneiden Jimmy Bainin ja Vinny Appicen kanssa WWIII-yhtyeessä (World War III). Hän näki vuonna 1993 lehdessä ilmoituksen, jossa Ronnie kertoi kokoavansa alkuperäisen yhtyeensä kokoon, mutta etsi uutta kitaristia. Hän sai kitaristin paikan jamiteltuaan koe- esiintymisessä Jimmyn ja Vinnyn kanssa. Vaikka Tracy kehui Dion aiempia kitaristeja kuten Vivian Campbelliä ja Craig Goldya, hän halusi viedä yhtyeen musiikkia raskaampaan suuntaan, koska hänen mielestään Ronnien lauluäänellä musiikki ei voisi olla liian raskasta. Vuonna 1999 Dion managerit ja levy- yhtiö halusivat yhtyeen palaavan klassiseen saundiinsa tyyliltään Ritchie Blackmoren kaltaisella kitaristilla. Tämän takia Craig Goldy palasi yhtyeen kitaristiksi ja Tracyn haluttiin jatkavan rytmikitaristina. Tracy ei pitänyt suunnitelmasta, minkä takia hän lähti yhtyeestä. == Diskografia == === Dio === * Strange Highways (1993) * Angry Machines (1996) * Inferno: Last in Live (1998) * Live in London, Hammersmith Apollo 1993 (2014) === Swift Kick === * Long Live Rock (1984) === Rags === * Tear 'Em Up (1988; uudelleenjulkaistu 2003) === WWIII === * WWIII (1990) === Eightball Cholos === * Satan's Whore (1996) === Tracy G === * The G Factory (1997) * Compilation Volume I (1999) * Baron Von Troglenstein (1999) * A Spooky G X-Mas (2001) * Katt Gutt (2001) * Deviating From The Set List (2002) * Grijalva (2007) * A Frosty G Christmas (2009) * Volando (2017) * Anthology (2019) * Tarantula Ditch (2019) * Los Ojos Tristes (2020) === Tracy G & The B.M.B === * Watch Out For The Cucui (1999) === Tracy G & Michael Beatty === * Me, Myself, and The Rain (1999) === Tracy G & The Starr Track Vatos === * Stripper Bootleg Live (2002) === The Tracy G Group === * Nimetön albumi (2003) * Erector Pili (2006) * Controlled Chaos (2011) * TRAMP (2016) * Land of Make Believe (2018) === Driven === * Work in Process (1999) * Citizen X (1999; uudelleenjulkaistu 2003) * Driven (promo-CD) (2000) * Self Inflicted (2001) === The Mark Bramlett Band === * Fast Women and Slow Horses (2000) === Curly Fester and the Blues Quartet === * ...Live Sessions (2003) === Goaded === * Goaded (2005) * To Die Is Gain (2008) == Lähteet == == Aiheesta muualla == * Tracy G:n kotisivut Luokka:Vuonna 1959 syntyneet Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt
Bernard-Massard

Bernard-Massard on luxemburgilainen viinin tuotantoa ja markkinointia harjoittava yritys, jolla on omia viinitarhoja Grevenmacherissa ja Schengenissä. Yrityksen liikevaihto on ollut keskimäärin noin 16,5 miljoonaa euroa vuodessa, ja tuotanto 4 miljoonaa puolloa. Tuotannosta 65 prosenttia viedään ulkomaille.Key statstics, Bernard-Massard 2010, yrityksen luxemburgilainen sivusto Trierissä käsin toimiva yritys tunnetaan erityisesti kuohuviineistään. Bernard-Massard on yksi Luxemburgin hallitsijahuoneen valitsemista viinien sopimustuottajista. Yrityksen perustivat Jean Bernard- Massard ja Bernard Clasen vuonna 1921.Viinin esittely , Bernard-Massard 2010, yrityksen suomalainen sivusto Kellarimestari Bernard-Massard oli oppinut viinin valmistuksen Ranskassa Champagnen maakunnassa 1900-luvun alussa. Mosel- joen rantojen hedelmällinen maaperä sekä sopiva ilmasto vakuuttivat hänet alueen soveltuvuudesta viinin viljelyyn. Viinitila alkoi tuottaa perinteisen samppanja-menetelmän mukaisesti valmistettua kuohuviiniä, ja laajensi pian tuotantoaan muun muassa valkoviineihin.Our history, Bernard-Massard 2010, yrityksen luxemburgilainen sivusto == Katso myös == *Viini *Kuohuviini *Samppanja *Valkoviini == Lähteet == Luokka:Luxemburgilaiset yritykset Luokka:Viinitilat Luokka:Valkoviinit Luokka:Kuohuviinit
Veikko Kostiainen

Veikko Kostiainen (9. helmikuuta 1942 Puumala – 1. syyskuuta 2013 Tuusula) oli suomalainen suunnistaja.Urheilumme kasvot 2, s. 145–146. Keravan Urheilijoita, Tuusulan Voima-Veikkoja, Lieviskän Pyrintöä ja Suunta -57:ää edustanut Kostiainen oli kaksi kertaa mukana suunnistuksen MM-kilpailuissa. Friedrichrodassa vuonna 1970 hän juoksi viestissä viimeisen osuuden tuoden Suomen joukkueen neljäntenä maaliin. Stare Splavyssa 1972 hän suunnisti henkilökohtaisella matkalla 13:nneksi. Viestin kolmannella osuudella Risto Nuuros leimasi väärällä rastilla ja Suomen joukkue hylättiin.Urheilumme kasvot 2, s. 1424–1425. Pohjoismaiden mestaruuskilpailuissa 1969 Kostiainen saavutti hopeaa sekä henkilökohtaisessa kilpailussa että viestissä. Henkilökohtaisen Suomen-mestaruuden hän voitti vuonna 1969. Kainuun rastiviikon kokonaiskilpailun hän voitti viidesti ja Kansainvälisen sotilasurheiluliiton (CISM) mestaruuden kolmena vuonna. Jukolan viestissä Keravan Urheilijat ylsi kolmanneksi vuonna 1973 Kostiaisen juostessa ankkuriosuuden. Hiihtosuunnistuksessa Kostiainen voitti viestin Suomen-mestaruuden Keravan Urheilijain joukkueessa vuosina 1969 ja 1970. Kilpauransa Kostiainen lopetti vuonna 1976. Tämän jälkeen hän toimi Suomen hiihtosuunnistusmaajoukkueen valmentajana, Suomen Suunnistusliiton liittovaltuuston jäsenenä, kilpailunjohtajana monissa suurissa suunnistuskilpailuissa sekä Jukolan viestin taustayhteisön Kaukametsäläiset ry:n hallituksen jäsenenä. Puolustusvoimien palveluksesta Kostiainen jäi eläkkeelle kapteenina vuonna 1988 toimittuaan viimeksi Taistelukoulun komentotoimiston päällikkönä. Kotikunnassaan Tuusulassa hän oli kunnanvaltuuston ja -hallituksen jäsen. == Lähteet == * === Viitteet === Luokka:Suomalaiset suunnistajat Luokka:Suomalaiset hiihtosuunnistajat Luokka:Suomalaiset suunnistusvalmentajat Luokka:Tuusulan kunnanvaltuutetut Luokka:Vuonna 1942 syntyneet Luokka:Vuonna 2013 kuolleet
Creedence Country

Creedence Country on yhdysvaltalaisen Creedence Clearwater Revival -yhtyeen elokuussa 1981 julkaistu kokoelma-albumi. Nimensä mukaisesti se sisältää yhtyeen country-vaikutteisempia kappaleita. Vuonna 2004 julkaistu uusintapainos sisältää kolme bonuskappaletta. ==Kappaleet== # # # # # # # # # # # # ===Vuoden 2004 uusintapainoksen bonuskappaleet=== # * # # ==Kokoonpano== *John Fogerty - laulu, kitara *Tom Fogerty - kitara ja taustalaulu (lukuun ottamatta raitoja 1, 5, 13 ja 14) *Stu Cook - bassokitara, taustalaulu, laulu kappaleessa "Need Someone to Hold" *Doug Clifford - rummut, laulu kappaleessa "Tearin' Up the Country" Luokka:Vuoden 1981 kokoelma-albumit Luokka:Creedence Clearwater Revivalin albumit
Alivaltiosihteeri valvoo

Alivaltiosihteeri valvoo on suomalainen Yleisradion tuottama vuonna 1994 valmistunut kuusiosainen satiirinen sketsisarja. Sketsisarjassa näyttelivät Alivaltiosihteeri-yhtyeen jäsenet Simo Frangén, Pasi Heikura, Jyrki Liikka ja Matti Toivonen. Sarja ensiesitettiin Yle TV2-kanavalla loppuvuoden 1994 ja alkuvuoden 1995 aikana.Huom. RITVA-tietokannassa on väärät tiedot jakson numeroiden 3 ja 4 nimissä. Jaksojen oikeat nimet ovat 3. Huvipuistotyöntekijöiden asussa ja 4. Keskusmetsävalvomossa Sarjan muutamia jaksoja on esitetty uusintana vuonna 2007 Yle Teema -kanavalla. ==Jaksot== Sarjan jokaisessa jaksossa on oma teemansa: Yhtyeen jäsenet ovat pukeutuneet esimerkiksi poliisin, lääkärin tai huvipuiston työntekijöiden asuihin. Jäsenet katselevat työpaikkansa valvomohuoneesta kuvaruudun televisioruuduista erilaisia sketsejä ja keskustelevat sketsien välissä. * Osa 1: Poliisin univormussa * Osa 2: Lääkärin takissa * Osa 3: Huvipuistotyöntekijöiden asussa * Osa 4: Keskusmetsävalvomossa * Osa 5: Museossa * Osa 6: Vartiointiliikkeen vaatteissa ==Sarjan sketsejä== * Heikki ja Keijo (Heikki ja Kaija-parodia) * Idioottikuluttaja (Kuningaskuluttaja-parodia) * Käytöskoulu kossuhumalaiselle ==Lähteet== ==Aiheesta muualla== * Yle.fi: Alivaltiosihteerin virallista tv- viihdettä Luokka:1990-luvun suomalaiset sketsisarjat Luokka:Satiirisarjat Luokka:Alivaltiosihteeri Luokka:Yle TV2:n televisio-ohjelmat
Remembrance Day

Remembrance Day on 11. marraskuuta vietettävä ensimmäisen maailmansodan päättymisen muistopäivä, mutta nykyisin päivästä on muodostunut kaikkien veteraanien ja kaatuneitten muistopäivä. Muistopäivää vietetään pääasiassa Brittiläisen kansainyhteisön maissa, kuten Yhdistyneessä kuningaskunnassa, Kanadassa ja Australiassa. Samaa päivää kutsutaan Yhdysvalloissa nimellä Veterans Day ja Ranskassa, Belgiassa, Uudessa-Seelannissa sekä monissa muissa maissa nimellä Aselevon päivä (). Ensimmäinen maailmansota päättyi aselepoon 11. marraskuuta 1918 kello 11.00. "Yhdennentoista kuukauden yhdennentoista päivän yhdennellätoista tunnilla." Seuraavana vuonna Britannian kuningas Yrjö V määräsi sodan päättymispäivän Remembrance Dayksi. Perinteisesti muistopäivän symboliksi on muodostunut punainen unikon kukka, jota monet kantavat rintapielessään, paitsi Ranskassa, jossa kukkana on ruiskaunokki. Unikon merkitys juontaa juurensa kanadalaisen kenttälääkäri ja everstiluutnantti John McCraen kirjoittamasta In Flanders Fields -runosta. Hän kirjoitti runon taistelussa kaatuneen ystävänsä Alexis Helmerin hautajaisten jälkeen. Tämän vuoksi päivää kutsutaan kansanomaisesti nimellä Poppy Day (). Perinteisesti 11. marraskuuta kello 11.00 vietetään kahden minuutin hiljaisuus kaatuneiden muistoksi. == Lähteet == ==Aiheesta muualla== * "Muiston kentät", Hakkapeliitta, 30.11.1937, nro 48, s. 11, Kansalliskirjaston digitaaliset aineistot Luokka:Marraskuun juhlapäivät Luokka:Ensimmäinen maailmansota Luokka:Kanadalaiset juhlapäivät Luokka:Brittiläinen kulttuuri
Bussiennakko

Bussiennakko oli Matkahuollon sopimusasiakkaille tarjottu lisäpalvelu, jossa vastaanottaja lunasti paketin Matkahuollon toimipaikasta tai Lähikaupasta (K-Market) maksamalla siitä lähettäjän määräämän ennakkosumman. http://www.matkahuolto.fi/fi/pakettipalvelut/palvelut_ja_hinnat/bussiennakko/ Bussiennakko-palvelu lakkautettiin 31.3.2023.https://www.shipit.fi/uutiset/402-matkahuollon-pakettipalvelu- muutokset-kevaeaellae-2023 Vastaanottajan lunastettua lähetyksen Matkahuolto tilitti bussiennakkosumman lähettäjälle, osoitekorttiin merkitylle pankkitilille. Bussiennakkolähetyksen rahdin pystyi maksamaan joko lähettäjä tai vastaanottaja. Rahdin hinnoittelu perustui lähetyksen yhteispainoon etäisyydestä riippumatta. Bussiennakkolähetyksen hintaan lisättiin kulloinkin voimassa oleva bussiennakkopalkkio. Bussiennakon pystyi liittämään verkkokauppaan käyttämällä Matkahuollon xml- rajapintaa.http://www.matkahuolto.fi/fi/pakettipalvelut/palvelut_etamyynti_ja_verkkokauppiaille/pakettilahetyksen_xml_rajapinta/ ==Palautus== Lähetys palautetaan lähettäjälle viimeistään 21 vuorokauden jälkeen, mikäli vastaanottaja ei ole lunastanut lähetystä. Jos vastaanottaja ei ole lunastanut lähetystä kahden viikon kuluessa lähetyksen vastaanottamisesta kuljetettavaksi, pyydetään lähettäjältä ohjeita. Lähettäjän ohjeiden mukaan lähetys palautetaan heti tai lähettäjän pyynnöstä lähetystä voidaan pitää vielä viikko, jonka jälkeen se palautetaan lähettäjälle. ==Lähteet== == Aiheesta muualla == *Matkahuolto - Bussiennakko *Matkahuolto - Pakettilähetyksen XML-rajapinta Luokka:Suomen postiliikenne
Leopold Krohn

Leopold August Krohn (1837–1892) oli suomalaisen sotilaslääketieteen kehittäjä ja yksi Suomen Punaisen Ristin perustajista. Krohn oli Helsingin yliopiston kirurgian dosentti. Hän toimi Uudenmaan tarkk'ampujapataljoonan ensimmäisenä pataljoonanlääkärinä. == Suku ja opinnot == Krohnin vanhemmat olivat pietarilaisen leipurin ja panimonomistajan Abraham Krohnin poika Leopold Wilhelm Krohn (1806–1890)Leopold Krohn vei sotalasaretin Kaukasian rintamalle - HS 19.11.2005 (Archive.org) ja Kiiskilän kartanon omistajan, kauppias Friedrich Dannenbergin tytär Julie Dannenberg. Hänen vanhempi veljensä Julius Krohn tunnettiin suomen kielen kehittäjänä. Setä August Krohn oli Saksassa ja Italiassa vaikuttanut luonnontieteilijä. Krohn avioitui vuonna 1868 Vaasan hovioikeuden presidentti Selim Ekbomin tyttären Johanna Matilda Ekbomin kanssa. Perheen lapsista ainakin kaksi, Leopold Edward (Leo) Krohn (1871-1948) ja Erik August Krohn (1876–1913) saavuttivat aikuisiän. Krohn valmistui ylioppilaaksi Viipurissa 1854 ja kandidaatiksi Helsingin yliopiston fyysis- matemaattisesta tiedekunnasta vuonna 1858. Hän jatkoi opintojaan lääketieteellisessä tiedekunnassa ja valmistui lääketieteen lisensiaatiksi vuonna 1864, väitellen samana vuonna lääketieteen ja kirurgian tohtoriksi. Hänet nimitettiin kirurgian dosentiksi vuonna 1869. == Ura sotilaslääkätieteessä == Krohn toimi tarkkailijana Preussin–Itävallan sodassa 1866 ja sotilaslääkärinä Ranskan–Preussin sodassa 1870. Rintamalta hän kirjoitti kuvauksia suomalaisiin lehtiin,D:r Leopold Krohn hos sårade i Basel joita julkaistiin myöhemmin Finska Läkaresällskapetin lehdessä. == Julkaisuja == * Om tuberkulos i testis. 1863. (väitöskirja) * Om bukhinnans användande i kirurgin. 1869. (dosenttiväitöstutkimus) * 1870–1871 års krig, resebrev. Finska Läkaresällskapets Handlingar, Band 13: 44–49, 1871. * Reseberättelse. Finska Läkaresällskapets Handlingar, Band 25. == Kirjallisuutta == * Carpelan, B.: Finsk Biografisk Handbok I. G. W. Edlunds Förlag. Helsingfors 1903. * Finlands Läkare och Apotekare. Biografiska uppgifter om Finlands nu lefvande läkare och apotekare. Samlade och utgifna af Hugo af Schultén. Werner Söderströms Förlag. Borgå 1889. == Lähteet == Luokka:Suomalaiset lääkärit Luokka:Suomalaiset sotilaat Luokka:Vuonna 1837 syntyneet Luokka:Vuonna 1892 kuolleet
Baseballin SM-sarja 1982

Baseballin SM-sarja 1982 oli toinen SM-sarjakausi. Mestaruuden voitti Wranglers. ==Lopullinen järjestys== joukkue Ot. V H AVG Wranglers 5 4 1 .800 Kintaro Sluggers, Kerava Zebras, Hämeenlinna Vuoden pelaaja: Jukka Ropponen, Wranglers ==Lähteet== * Markku Siukonen - Matti Ahola: Urheilun vuosikirja 4 1981-82 (ISBN 951-9466-32-0) Luokka:Baseballin SM-sarja Luokka:Vuoden 1982 baseball
Baseballin SM-sarja 1983

Baseballin SM-sarja 1983 oli lajin kolmas sarjakausi Suomessa. Puumat voitti mestaruuden. ==Ottelut ja sarjataulukko== joukkue Ot. V H AVG Pu Sl EBSC Ki Ze Puumat 12 9 3 .750 10-0 10-12 17-11 9-10 15-14 19-9 9-0L Sluggers, Kerava 12 8 4 .667 3-8 8-15 20-10 9-0L 17-7 EBSC, Espoo 12 6 6 .500 0-16 2-7 17-29 4-2 9-0L 21-11 9-25 Kintaro 12 4 8 .333 22-14 2-23 11-1 0-9L 9-0L Zebras, Hämeenlinna 12 3 9 .250 0-15 9-19 7-8 0-9L 9-0L 9-0L ==Lähteet== * http://www.baseball.fi/fin/dokumentit/historia/sbsl_1983.pdf Luokka:Baseballin SM-sarja Luokka:Vuoden 1983 baseball
Valentin Nikolajev (painija)

Valentin Vladimirovitš Nikolajev (6. huhtikuuta 1924 Ukraina – 31. lokakuuta 2004 Donin Rostov, Venäjä) oli neuvostoliittolainen kreikkalais-roomalaisen tyylin painija, olympiavoittaja ja maailmanmestari. Nikolajev aloitti nyrkkeilyn vuonna 1945. Hän voitti 87 kilogramman painoluokassa kultamitalin 1955 MM-kilpailuissa Karlsruhessa ja vuotta myöhemmin Melbournen olympialaisissa. Neuvostoliiton mestaruuden hän voitti vuosina 1951 ja 1954. Nikolajev valmistui sähköinsinööriksi Rostovin rautatieinsinöörien instituutista vuonna 1948. Seuratasolla hän edusti vuosina 1948–1954 Lokomotivia ja 1954 eteenpäin VS Rostovia. Aktiiviuransa jälkeen Nikolajev toimi Neuvostoliiton juniorimaajoukkueen valmentajana. ==Lähteet== * FILA:n tietokanta * Большая олимпийская энциклопедия: НИКОЛАЕВ Валентин Владимирович === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1924 syntyneet Luokka:Vuonna 2004 kuolleet
Valentin Nikolajev

Valentin Nikolajev voi tarkoittaa seuraavia henkilöitä: * Valentin Aleksandrovitš Nikolajev (1921–2009), neuvostoliittolainen jalkapalloilija * Valentin Vladimirovitš Nikolajev (1924–2004), neuvostoliittolainen painija
Givi Kartozia

Givi Aleksandres dze Kartozia (, 29. maaliskuuta 1929 – 3. huhtikuuta 1998) oli neuvostoliittolainen kreikkalais-roomalaisen tyylin painija, olympiavoittaja ja maailmanmestari. 79 kilogramman painoluokassa paininut georgialainen Kartozia voitti urallaan kolme maailmanmestaruutta: 1953 Napolissa, 1955 Karlsruhessa ja 1958 Budapestissa. Olympiakultaa hän voitti 1956 Melbournesta. Vielä neljä vuotta myöhemmin Rooman olympialaisissa Kartozia sijoittui pronssille painoluokassa 87 kilogrammaa. Vapaapainissa Kartozia sijoittui parhaimmillaan MM-kilpailuissa viidenneksi 1954 Tokiossa (79 kg). Neuvostoliiton mestaruuden hän voitti vuosina 1952–1955. Seuratasolla Kartozia edusti Iskra Tbilisiä, 1950–1954 Bolševikia ja 1955 eteenpäin Tbilisin Burevestinkia. Vuonna 1963 hän valmistui Tbilisin valtionyliopistosta. Koulutukseltaan hän oli opettaja ja ekonomisti. == Lähteet == * FILA:n tietokanta * Большая олимпийская энциклопедия: КАРТОЗИЯ Гиви Александрович Luokka:Georgialaiset kreikkalais-roomalaisen tyylin painijat Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Vuonna 1929 syntyneet Luokka:Vuonna 1998 kuolleet
Gunder Bengtsson

Gunder Bengtsson (2. helmikuuta 1946 – 2. elokuuta 2019Blåvittprofilen Gunder Bengtsson har gått bort ) oli ruotsalainen jalkapallovalmentaja. Hän on menestynyt niin kotimaassaan kuin ulkomaillakin. Parhaiten hänet muistetaan IFK Göteborgin johdattamisesta UEFA Cupin mestariksi 1987. ==Ura== Valmennusuransa Bengtsson aloitti Sven-Göran Erikssonin apulaisvalmentajana IFK Göteborgissa. Hän oli mukana voittamassa UEFA Cupin mestaruutta kaudella 1981/82. Kun Eriksson jätti seuran ja siirtyi SL Benficaan nousi Bengtsson loppukaudeksi 1982 IFK:n päävalmentajaksi ja johdatti seuran kauden päätteeksi Ruotsin mestariksi. Bengtsson ei kuitenkaan jatkanut seurassa vaan siirtyi norjalaisen Vålerenga IF:n päävalmentajaksi ja johdatti seuran kaudella 1983 Norjan mestaruuteen. Hän jätti tehtävänsä yllättäen kauden jälkeen ja siirtyi portugalilaisen CD Nacionalin päävalmentajaksi. Pesti Portugalissa jäi lyhyeksi ja hän palasi pian takaisin Vålerengaan voittaen seuran kanssa mestaruuden myös kaudella 1984. Bengtsson palasi 1985 IFK Göteborgiin. Hän luotsasi seuran Ruotsin cupin mestariksi 1986 ja toisti seuraavalla kaudella IFK:n euromenestysihmeen, kun IFK kaatoi UEFA Cupin finaalissa skotlantilaisseura Dundee Unitedin yhteismaalein 2–1. Kaudella 1987 hän juhli seuran kanssa Ruotsin mestaruutta. Menestys oli tehnyt Bengtssonista tunnetun myös Pohjoismaiden ulkopuolella ja 1988 hän siirtyi kreikkalaisen Panathinaikosin päävalmentajaksi. Seura voitti Bengtssonin johdolla Kreikan cup-mestaruuden, jonka jälkeen ruotsalaisvalmentaja jätti tehtävänsä. Joulukuussa 1989 Bengtsson siirtyi Eredivisiessä pelanneen Feyenoordin päävalmentajaksi yhdessä Pim Verbeekin kanssa. Bengtssonin johdolla seura yritti rimpuilla huonon alkukauden tuloksista ylöspäin, mutta erikoiset valmennusmetodit eivät tuottaneet tulosta ja seura oli lopulta liigassa 11:s. Myös kausi 1990/91 sujui murheellisesti ja Bengtsson-Verbeek -kaksikko sai maaliskuussa 1991 potkut seurasta. Potkujensa jälkeen Bengtsson palasi Ruotsiin ja luotsasi 1992–1996 Örgryteä. Vuonna 1996 hän toimi lyhyen aikaa kreikkalaisseura PAOK Thessalonikin päävalmentajana ja Martti Kuuselan jälkeen kyproslaista Apollon Limassolia. Vuonna 2001 Bengtsson siirtyi norjalaisen Molde FK:n päävalmentajaksi tavoitteenaan nostaa seura maan suurimmaksi vuoteen 2005 mennessä. Seura voittikin kaudella 2002 mestaruushopeaa, mutta vajosi tämän jälkeen kauas kärjestä. Toukokuussa 2003 Bengtsson saikin potkut tehtävistään. Gunder Bengtsson stapt op bij Molde FK ==Meriitit== * Ruotsin mestaruus: 1982, 1987 * Ruotsin Cup: 1986 * Norjan mestaruus: 1983, 1984 **Hopeaa: 2002 * Norjan Cup **Hopeaa: 1985 * Kreikan Cup: 1989 * UEFA Cup: 1987 ==Lähteet== Luokka:Ruotsalaiset jalkapallovalmentajat Luokka:Vuonna 1946 syntyneet Luokka:Vuonna 2019 kuolleet
Poitsila

thumb|Poitsilan kartano Poitsila on kaupunginosa Haminan kaupungissa. Poitsilaa on pääosin rakennettu 1970-luvulla. Alue jakaantuu Valtatie 7:n etelä- ja pohjoispuolille Etelä-Poitsilaksi ja Pohjois-Poitsilaksi. Alue on meren välittömässä läheisyydessä melko lähellä kaupungin keskustaa. Etelä- Poitsilan pääkatu on Metsämäentie ja Pohjois-Poitsilan Riekontie. ==Historia== Poitsila sai nimensä myöhäiskeskiajalla Poitz-rälssisuvusta, kun se (esi-isä Niklas Poitz) ainakin jo vuodesta 1463 piti pääkartanoaan Savilahden rannalta hankkimallaan maalla, Norspyyssä. Nykyisen Poitsilan kartanon alueella oli vuonna 1458 mainitun asiakirjan mukaan Grotilan eli Norsbyn talonpoikaistila. Kylän tilat autioituivat 1500-luvun sodissa, ja Poitsilan kartanon isännät Pietari ja Hannu Poitz lunastivat tilat itselleen vuonna 1604. ==Lähteet== * Sjöström (2011), "Medieval landed inheritances of the Junkar and Vilken lineages of Vehkalahti, Finland", Journal of the Foundation for Medieval Genealogy vol 3 issue 5 (2011 January), pp 425-461 ===Viitteet=== Luokka:Haminan kylät Luokka:Haminan kaupunginosat Luokka:Suomen lähiöt
Vaasa (ilmaisjakelulehti)

Vaasa (vuoteen 2021 Vaasan Ikkuna) on keskiviikkoisin Rannikko-Pohjanmaalla Vaasassa ilmestyvä ilmaisjakelulehti. Vuonna 2019 sen jakelu oli 55 582 kotitaloutta Vaasan seutukunnan alueella.Ikkuna mediakortti 2019 Näistä 1 960 kappaletta on noutopistejakelun kautta. Julkaisija on Ilkka-Yhtymä Oyj:n tytäryhtiö I-Mediat Oy. Lehden nimi oli aiemmin Vaasan Ikkuna, mutta se muutettiin 3. syyskuuta 2021 Vaasaksi, ja se otti käyttöön vanhan Vaasa-lehden logonVaasa-lehti. Vaasan päätoimittaja on Anne Laurila. == Lähteet == == Aiheesta muualla == * Luokka:Suomalaiset ilmaisjakelulehdet Luokka:Suomalaiset kaupunkilehdet Luokka:Vaasan media Luokka:I-Mediat
Puurtila

Puurtila on kaupunginosa Varkaudessa Pohjois-Savossa. Se sijaitsee kaupungin keskustan koillispuolella Komminselän välittömässä läheisyydessä. Puurtila on suhteellisen vanhaa asuinaluetta, jossa raja tiheän ja haja-asutuksen välillä on ollut häilyvä. Myöhemmin Puurtila on saanut lähiön piirteitä, kun Puurtilanniemen aluetta ruvettiin rakentamaan 1990-luvun alkupuolella. Alueella järjestettiin vuoden 1991 asuntomessut. Puurtila on luonnonläheinen rauhallinen alue, jossa on pururata. Kaupunginosan pääkadut ovat Puurtilantie ja Riittulanmäentie. Komminselän ylittää Puurtilanniemessä 1970-luvulla valmistunut korkea silta. Kaksinkertaisen pesäpallon SM-hopeamitalisti-seuran Puurtilan Kisa-Poikien juuret ovat kylällä. Seura perustettiin Puurtilan koululla 21. huhtikuuta 1948.https://pkp.sporttisaitti.com/seuran_esittely/historia/vuodet_1948-1960/ ==Lähteet== Luokka:Varkauden kaupunginosat Luokka:Pohjois-Savon maakunnan entiset taajamat
HMS Delight

HMS Delight on ollut kolmentoista Britannian Kuninkaallisen laivaston aluksen nimenä. * HMS Delight (1583), tutkimusalus * HMS Delight (1686), 4-tykkinen pursi * HMS Delight (1709), 14-tykkinen kuudennen luokan alus * HMS Delight (1778), 14-tykkinen sluuppi * HMS Delight (1801), 18-tykkinen sluuppi * HMS Delight (1806), 16-tykkinen prikisluuppi * HMS Delight (1808), 18-tykkinen sluuppi * HMS Delight (1819), 10-tykkinen Cherokee-luokan prikisluuppi * HMS Delight (1829), 10-tykkinen Cherokee-luokan prikisluuppi * HMS Delight (1856), Albacore-luokan tykkivene * HMS Delight (H38), D-luokan hävittäjä * HMS Delight (D119), Daring-luokan hävittäjä
Lucky Twice

Lucky Twice on ruotsalainen popduo, jossa laulavat Hannah Reynold ja Sofie Larsson. Yhtyeen levy-yhtiönä toimii ruotsalainen Family Tree Music. Yhtyeen manageri on Victoria Ekeberg. Yhtyeen ensimmäinen single "Lucky" julkaistiin Espanjassa 20. heinäkuuta 2006. Laulu meni singlelistan kärkeen ja myi tuplaplatinaa. Heidän albuminsa Young & Clever julkaistiin kesäkuussa 2007 ja sitä seurasi uusi single 23. heinäkuuta, nimeltään "Hop Non Stop". "Lucky" on ollut listoilla myös Tanskassa (5.), Ranskassa (8.), Suomessa (17.), Saksassa (41.), Itävallassa (42.) ja Ruotsissa (43.). == Diskografia == === Albumit === * 2007: Young & Clever === Singlet === * 2006: Lucky * 2007: Hop Non Stop * 2007: The Lucky Twice Song == Aiheesta muualla == *Virallinen kotisivu *MySpace Luokka:Ruotsalaiset popyhtyeet
Könönpelto

Könönpelto on asuinalue ja lähiö Varkaudessa Pohjois-Savossa. Könönpelto sijaitsee kaupungin kaakkoisosassa valtatie 23:n eli Järvisuomentien molemmin puolin, mutta pääosa asutuksesta on tien pohjoispuolella. Könönpellon kolme pääkatua ovat Pitkälänniementie, Mustikkatie ja Atolantie, ja sieltä lähtee Kangaslammelle johtava yhdystie 4681. Taipaleen kanava sijaitsee Könönpellon länsipuolella. Alueen rakennuskanta koostuu pääosin 1950-luvun rintamamiestaloista. Könönpellossa toimii myös päiväkoti, esikoulu ja ala- aste. Päiväkoti on Varkauden päiväkodeista toiseksi vanhin. Suurista nälkävuosista 1866–1868 seuranneen kuolleisuuden vuoksi perustettiin uusi hautausmaa Könönpellon Varkausmäkeen. Hautausmaa on laaja Varkausmäen rinteille levittyvä alue, johon on muodostunut kapeita kumpuharjanteita syvine väliojineen. Hautauksia siellä toimitettiin pääasiassa keväällä 1868. Paikka sijaitsee noin puoli kilometriä koilliseen vuosina 1867–1868 rakennustyömaana olleesta Taipaleen kanavasta. Työllisyystyönä tehdylle kanavatyömaalle tuli työväkeä ympäri Suomea kaikkiaan 52 pitäjästä. Varkausmäessä sijaitseva nälkäänkuolleiden muistomerkki on pystytetty katovuodesta seuranneeseen nälänhätään kuolleiden Taipaleen kanavan rakentajien muistoksi. Muistomerkin teki puurtilalainen kivityömies Otto ja hänen poikansa Ilmari Tuure. Muistomerkki on tehty muuratuista luonnonkivistä kapenevaksi paadeksi, joka lepää leveällä alustalla. Muistopaaden keskellä on graniittinen muistolaatta, johon muistokirjoitus on uurrettu.http://www.varkaus.fi/Varkauden museot -Taideteokset - Nälkäänkuolleiden muistomerkki, 1936 ==Lähteet== Luokka:Varkauden kaupunginosat Luokka:Suomen lähiöt Luokka:Pohjois-Savon maakunnan entiset taajamat
Pyhän Mikaelin luterilainen kirkko

pienoiskuva|Pyhän Mikaelin luterilainen kirkko Pietarissa. Pyhän Mikaelin luterilainen kirkko () on vuosina 1874–1876 rakennettu kirkkorakennus Pietarin Vasilinsaarella. Uusgoottilaisen kirkon on suunnitellut insinööri Karl von Bulmering. Vuonna 1886 uusitun julkisivun suunnittelija on Rudolf Berngard. Pyhän Mikaelin kirkko kuului Vasilinsaaren kadettikoulun yhteyteen 1700-luvun alussa syntyneelle saksalaiselle luterilaiselle seurakunnalle. Vuodesta 1929 sitä käytti venäläinen luterilainen seurakunta. Kirkko suljettiin vuonna 1935, minkä jälkeen rakennus kuului urheiluvälinetehtaalle. 1990-luvulla Pyhän Mikaelin kirkko luovutettiin Inkerin kirkkoon kuuluvalle venäjänkieliselle seurakunnalle, joka on restauroinut rakennuksen. Kirkon osoite on Sredni prospekt Vasiljevskogo ostrova 18. Lähin metroasema on Vasileostrovskaja. ==Aiheesta muualla== * Pyhän Mikaelin luterilainen kirkko Pietari- tietosanakirjassa * Pyhän Mikaelin seurakunnan sivusto Luokka:Pietarin kirkot Luokka:Inkerin evankelis-luterilainen kirkko
Hyvärilä

Hyvärilä on kaupunginosa Nurmeksen kaupungissa Pohjois-Karjalassa. Hyvärilä on pääosin 1950-1970-lukujen välisenä aikana rakennettu omakotialue. Hyvärilä sijaitsee Nurmeksen keskustaajaman kaakkoisosassa Kantatie 73:n eteläpuolella. Hyvärilässä on luonnonläheisyyden ansiosta hyvät virkistysmahdollisuudet. Hyvärilän länsipuolella, Ritoniemessä sijaitsee Bomban talo, jonka ympärille on rakennettu suuri karjalaisuutta kuvaava nähtävyyspuisto, jonka eteläpäässä on kylpylä. Alue sijaitsee Pielisen rannalla. Sen läheisyydessä sijaitsee myös Hyvärilän nuoriso- ja matkailukeskus. == Lähteet == Luokka:Nurmes
Venetti

Venetti on kahdentoista asukkaan kylä Kolarin kunnassa Sieppijärven ja Luovatuksen kylien välissä noin 14 kilometriä Kolarin kirkonkylästä etelään. Venetissä on ollut aikoinaan koulu ja kierätyskeskus, mutta ne on sittemmin lakkautettu. Venetin koulun toiminta lakkautettiin vuonna 1988. Venetti on myös Kolarin kunnan osa-alue. Osa-alueella oli 43 asukasta vuonna 2009. ==Lähteet== Luokka:Kolarin kylät